दुर्ग
शत्रु से सुरक्षा के लिए बनाए जानेवाले स्थापत्य के लिए किला देखें दुर्ग (Durg) भारत के छत्तीसगढ़ राज्य के दुर्ग ज़िले में स्थित एक नगर है। यह ज़िले का मुख्यालय भी है। This district was formed in year 1906 दुर्ग शहर शिवनाथ नदी के पूर्वी तट पर बसा हुआ है। यह भिलाई से सटा हुआ है, जिस से दुर्ग-भिलाई वास्तव में इन जुड़वा शहरों का एक ही संयुक्त्त नगरीय क्षेत्र है। राष्ट्रीय राजमार्ग ५३ दुर्ग को कई अन्य प्रमुख शहरों से जोड़ता है। टि्वनसिटी के तौर पर, दुर्ग-भिलाई शैक्षणिक और खेल केंद्र के रूप में न केवल प्रदेश में बल्कि देश में अपना स्थान रखता है। 2001 की जनगणना के अनुसार दुर्ग की जनसंख्या 435638 थी। यह राज्य दूसरा बड़ा शहर हैं। भिलाई के विकास और बसाहट के पीछे दुर्ग का बड़ा हाथ हैं। भिलाई स्टील प्लांट (बीएसपी) के लिए लोकप्रिय है, जिसे वर्ष 1995 में रूस के सहयोग से स्थापित किया गया था। भिलाई में स्थित मैत्री बाग (पार्क) भारत और रूस के बीच दोस्ती को समर्पित है। राज्य की पहली सीमेंट फैक्ट्री और राज्य की पहली बीयर फैक्ट्री भी दुर्ग में स्थित है। चूना पत्थर यहाँ की मुख्य खनिजों में से एक है और एशिया के कस्टर्ड सेब का सबसे बड़ा खेत भी यहीं है। भारत रिफ्रैक्टरी का निर्माण जापान के सहयोग से किया गया। स्टील उत्पादन प्रक्रिया के दौरान प्राप्त अपशिष्ट पदार्थों को रिसाइकल करने के लिए 1978 में संयुक्त राज्य अमेरिका की मदद से फेरो स्क्रैप कॉर्पोरेट लिमिटेड का निर्माण किया गया था। यहाँ से राजकीय राजमार्ग 7 भी गुजरता हैं जो इसे बेमेतरा और मुंगेली से जोड़ता हैं। दुर्ग-बालोद मार्ग को हाल ही में राष्ट्रीय राजमार्ग घोषित किया गया हैं।यहाँ का रविशंकर स्टेडियम छत्तीसगढ़ का सबसे बड़ा ग्राउंड हैं। यहाँ लवर जोन के रूप में। दादा-दादी नाना-नानी पार्क का निर्माण किया गया हैं। शिवनाथ नदी के तट पर नौकाविहार शुरू किया गया हैं।दुर्ग अपनी बेहतर ट्रैफिक सुविधाओं के लिए छत्तीसगढ़ में प्रसिद्ध हैं। दुर्ग जंक्शन एक बहुत बड़ा रेलवे जंक्शन हैं जो भारत के सभी बड़े शहरों से सीधे जुड़ा हुआ हैं।